[{"text_idx": "#000000", "text": "Cynllun prifysgolion i ddenu mwy o bobl ifanc at faes ffiseg"}, {"text_idx": "#000002", "text": "Mae'r cynllun yn \"agor llygaid disgyblion\", yn o\u0302l Arwyn Lloyd"}, {"text_idx": "#000003", "text": "Hybu'r hwyl mewn ffiseg ac annog merched i astudio'r pwnc yn bellach sydd ymhlith amcanion cynllun sy'n gweld myfyrwyr prifysgol yn mentora disgyblion."}, {"text_idx": "#000004", "text": "Mae myfyrwyr o bum prifysgol wedi bod yn cynnal sesiynau gyda disgyblion TGAU mewn 12 ysgol ar draws Cymru."}, {"text_idx": "#000005", "text": "Llynedd dim ond un o bob pump o'r rheiny wnaeth gwrs Safon Uwch mewn ffiseg oedd yn ferched."}, {"text_idx": "#000006", "text": "Dywedodd arweinydd y cynllun ei fod yn bwysig denu mwy o bobl ifanc i'r maes er mwyn helpu datrys rhai o heriau mawr cymdeithas ym myd iechyd, peirianneg a'r amgylchedd."}, {"text_idx": "#000007", "text": "Gwariant fesul disgybl '\u00a3500 yn is''Bagloriaeth yn werthfawr er beirniadaeth'"}, {"text_idx": "#000008", "text": "Yn o\u0302l Dr Chris North o Brifysgol Caerdydd y gobaith oedd \"hybu eu hyder a dangos bod cymhwyster mewn ffiseg yn agor llawer o ddrysau\"."}, {"text_idx": "#000009", "text": "Mae'r cynllun hefyd yn rhoi profiad i fyfyrwyr yn yr ystafell ddosbarth, gyda'r gobaith y bydd rhai yn ystyried dysgu fel gyrfa gan fod prinder athrawon i ddysgu'r pwnc."}, {"text_idx": "#000010", "text": "Disgrifiad o\u2019r llun, \"Os mae'n ddiflas bydd neb moyn ei wneud e\", yn o\u0302l un mentor o Brifysgol Caerdydd"}, {"text_idx": "#000012", "text": "Yn ystod ei chwe sesiwn wythnosol yn yr ysgol mae wedi bod yn trafod gyrfaoedd posib all ddilyn o astudio ffiseg ac ymhelaethu ar rai o'r pethau maen nhw'n dysgu yn yr ystafell ddosbarth."}, {"text_idx": "#000014", "text": "\"Rwy'n trio gwneud i nhw ddeall hefyd. Ni'n gorfod bod yn synhwyrol felly fi'n dweud wrthyn nhw 'chi'n gorfod bod yn dda gyda mathemateg a ffiseg... ond chi ddim yn gorfod bod yn genius'.\""}, {"text_idx": "#000015", "text": "Yn o\u0302l Arwyn Lloyd, pennaeth gwyddoniaeth a ffiseg yn yr ysgol, mae'r cynllun yn \"agor llygaid disgyblion i bethau efallai bydden nhw heb ystyried o'r blaen\"."}, {"text_idx": "#000016", "text": "\"Mae wastad rhai disgyblion sydd efallai heb ystyried pa opsiynau sydd ganddyn nhw efo ffiseg i symud ymlaen gyda gyrfa yn y pwnc felly mae'r cynllun yma wedi helpu ni atynnu rhai o'r disgyblion yna.\""}, {"text_idx": "#000017", "text": "Mae Poppy sy'n 14 a Danni sy'n 15 ymhlith y disgyblion sy'n cael eu mentora."}, {"text_idx": "#000018", "text": "Mae Poppy eisiau dysgu mwy am y pwnc: \"Rwy'n credu fi isie gyrfa gwyddoniaeth ac ymarfer corff.\""}, {"text_idx": "#000019", "text": "A thra bod Danni'n cytuno bod ffiseg yn draddodiadol wedi cael ei weld fel pwnc i fechgyn, dywedodd bod hynny'n \"dechre newid achos mae llawer o ferched wedi cymryd y cwrs\"."}, {"text_idx": "#000020", "text": "Disgrifiad o\u2019r llun, Dywedodd Jessica Bruce bod \"angen i ysgolion annog merched i gymryd y cyfleoedd sydd ar gael iddyn nhw\""}, {"text_idx": "#000021", "text": "Un sydd wedi gwneud gyrfa ar o\u0302l astudio cwrs Safon Uwch mewn ffiseg yw Jessica Bruce, enillydd gwobr 'Innovative UK Women in Innovation' sydd bellach yn rhedeg cwmni sy'n defnyddio delweddau 3D i helpu pennu triniaethau i bobl sydd mewn poen wrth gerdded neu redeg."}, {"text_idx": "#000022", "text": "Fe wnaeth hi gwrs peirianneg yn y brifysgol ar o\u0302l cyfuno ffiseg a mathemateg gyda Ffrangeg a cherddoriaeth yn y chweched ddosbarth yn Ysgol Uwchradd Aberaeron."}, {"text_idx": "#000023", "text": "\"Mae angen i ysgolion annog merched i gymryd y cyfleoedd sydd yna iddyn nhw, ac maen nhw yn bodoli... mae efallai i wneud gyda hyder hefyd.\""}, {"text_idx": "#000025", "text": "Rhaid \"ysbrydoli a thanio brwdfrydedd sy'n arwain at ddyfodol newydd, cyfleoedd newydd a gorwelion newydd i'n holl bobl ifanc\", meddai."}, {"text_idx": "#000026", "text": "Gwariant fesul disgybl '\u00a3500 yn is'9 Ebrill 2019'Bagloriaeth yn werthfawr er beirniadaeth'3 Ebrill 2019Llai o blant difreintiedig mewn addysg Gymraeg26 Mawrth 2019"}, {"text_idx": "#000029", "text": "Llai o blant difreintiedig mewn addysg Gymraeg"}, {"text_idx": "#000032", "text": "Strategaeth cerbydau trydan yn 'embaras' - adroddiad"}, {"text_idx": "#000033", "text": "'Cyfle i bob disgybl siarad Cymraeg yn hyderus'"}, {"text_idx": "#000038", "text": "'Mae'r Gymraeg yn iaith wyddonol'"}, {"text_idx": "#000040", "text": "Luka Modric\u0301, a'r rhwystrau eraill ar y llwybr i Euro 2024"}, {"text_idx": "#000043", "text": "Cysylltwch a\u0302 niTabledi a ffonau symudolHefyd yn Gymraeg"}]